Stefan Airapetjan

Stefan Airapetjan (esinejanimega Stefan; sündinud 24. detsembril 1997 Viljandis) on Armeenia juurtega Eesti laulja. 

 Osalemised telesaadetes 
Hooajal 2010/2011 osales Stefan Eesti Televisiooni laste laulukonkursil "Laulukarussell" ning jõudis finaali. Tema juhendaja ja vokaalpedagoog on aastaid olnud Hedi-Kai Pai. 

2020. aasta kevadel osales ta TV3 meelelahutussaates "Maskis laulja", mille võitis. 

 Eesti Laul ja Eurovisioon 
Konkursil Eesti Laul osales ta bändiga Vajé esimest korda 2018. aastal ning pälvis lauluga "Laura (Walk with Me)" kolmanda koha. Samuti osales ta lauluvõistlusel Eesti Laul 2019, kus sai lauluga "Without You" kolmanda koha, ning Eesti Laul 2020, kus saavutas 7. koha. Lauluvõistlusel Eesti Laul 2022 saavutas Stefan esikoha lauluga "Hope" ning valiti Eestit esindama 2022. aasta Eurovisiooni lauluvõistlusele Itaalias Torinos. Selle poolfinaalist pääseti edasi finaali, kus saavutati 13. koht. 

 Koostöö muusikas 
Stefan on teinud koostööd paljude muusikute ja produtsentidega, teiste seas Sven Lõhmus, Karl-Ander Reismann, Vallo Kikas ja Liis Lemsalu.

Stefan teeb 2018. aastast alates koostööd agentuuriga Moonwalk ja tema mänedžer on Tambet Mumma.

 Diskograafia 

 Albumid 

 "Hope" (2022)

 Singlid 

 "Without You" (2018)
 "Better Days" (2019)
 "We'll Be Fine" (2019)
 "By My Side" (2019)
 "Oh My God" (2020)
 "Let Me Know" (2020)
 "Doomino" (koos Liis Lemsaluga) (2021)
 "Headlights" (2021)
 "Hope" (2022)
 "Miraaž" (2022)
 "Kiri Külmkapi Peal" (2022)
 "Kiri külmkapi peal 2.0" (duett Lennaga, remix ja akustiline versioon) (2023)
 "Seotud käed" (2023)
 "Katkine Tee" (2024)
 "Purjetuul" (2024)
 "JACKPOT" (2025)
 "Eiffel" (2025)

 Tunnustus 
26. jaanuaril 2023 pärjati Stefan Eesti muusikaauhindade jagamisel nelja tiitliga – ta võitis kategooriates "Aasta meesartist", "Aasta popartist",  "Aasta laul" ning "Rahva lemmik". 

Eesti popmuusika aastaauhinnagalal Kuldne Plaat sai Stefani "Miraaž" pärjatud "Aasta Raadiohitt 2023" auhinnaga. 

 Isiklikku 
Alates 26. augustist 2023 on Stefani abikaasa Victoria Airapetjan (neiupõlves Victoria Koitsaar). Neil on kaks last: tütar Maya, kes sündis 28. detsembril 2022, ja poeg Maru, kes sündis 19. augustil 2025..

 Viited 

Kategooria:Eesti lauljad
Kategooria:Viljandi maakonna muusikud
Kategooria:Eesti armeenlased
Kategooria:Eesti esindajad Eurovisiooni lauluvõistlusel
Kategooria:Sündinud 1997